Wells Fargo

Wells Fargo & Company () er en amerikansk multinational finans- og bankvirksomhed. Koncernen har hovedsæde i San Francisco og er repræsenteret over det meste af USA. I 2013 var bankkoncernens aktiver på 1.527,015 mia. amerikanske dollar, hvilket gjorde det til USA's fjerdestørste bankkoncern. Målt på aktiernes markedsværdi var det i 2013 USA's største bank. Omsætningen var i 2013 på 83,78 mia. amerikanske dollar og der var i alt 264.900 medarbejdere.

Wells Fargo opererer indenfor mange finansområder her i blandt privatkundebank, erhvervsbank, kreditkort, finansielle services, forsikring, international valuta, investeringsbank, realkreditlån, private banking, privat egenkapital og kapitalforvaltning.

I 2007 var det den eneste bank i USA, der var AAA rated af S&P, siden er ratingen blevet sænket til AA- i lyset af Finanskrisen 2007-2010. Virksomhedens primære amerikanske datterselskab er Wells Fargo Bank, N.A., som har hovedkvarter i Sioux Falls i South Dakota.

Wells Fargo i sin nuværende form er et resultat af fusionen mellem det San Francisco–baserede Wells Fargo & Company og Minneapolis-baserede Norwest Corporation i 1998 og overtagelsen af det Charlotte-baserede Wachovia i 2008. Efter fusionen blev hovedkvarteret flyttet til San Francisco og fusionerede sit datterselskab med Wells Fargo's datterselskab i Sioux Falls.

Koncernen er tilstede i 35 lande og har på globalt plan over 70 mio. kunder. I 2012 havde koncernen over 9.000 afdelinger og over 12.000 pengeautomater i 39 stater og distriktet Columbia. 12. juli 2013 blev Wells Fargo den bank i verden med den største markedsværdi, 236 mia $, foran ICBC.

Historie 
Wells Fargo i sin nuværende form er et resultat af fusionen mellem det San Francisco–baserede Wells Fargo & Company og Minneapolis-baserede Norwest Corporation i 1998 og overtagelsen af af det Charlotte-baserede Wachovia i 2008. I princippet var det Norwest der var det fortsættende selskab, men Wells Fargo navnet og varemærket blev beholdt pga. dets lange historie og kendskabsgrad i USA. Virksomhedens nuværende slogan er "Together we'll go far" (Wells Far-go = we'll[s] go-Far).

Udvalgte tidligere selskaber bag Wells Fargo
 Crocker National Bank
 First Interstate Bancorp
 First National Bank of Philadelphia
 First Security Corporation
 Norwest Corporation
 Wachovia Corporation

I 1852 etableres Wells Fargo & Company af Henry Wells og William G. Fargo (borgmester i Buffalo, NY fra 1862 til 1863 og igen fra 1864 til 1865), de to grundlæggere af American Express, som en ekspres og bankvirksomhed.

Notable bygninger 

 One Wells Fargo Center i Charlotte, North Carolina
 Wells Fargo Building i Davenport i Iowa
 Wells Fargo Center i Denver, Colorado
 Wells Fargo Center i Jacksonville, Florida
 Wells Fargo Center i Los Angeles, Californien
 Wells Fargo Center i Minneapolis, Minnesota
 Wells Fargo Center i Portland, Oregon
 Wells Fargo Center i Sacramento, Californien
 Wells Fargo Center i Salt Lake City, Utah
 Wells Fargo Plaza i San Diego, California
 Wells Fargo Center i Seattle, Washington
 Wells Fargo Place in Saint Paul, Minnesota
 Wells Fargo Plaza i San Diego, Californien
 Wells Fargo Plaza i El Paso, Texas
 Wells Fargo Plaza i Houston, Texas
 Wells Fargo Plaza i Phoenix, Arizona
 Wells Fargo Tower i Birmingham, Alabama
 Wells Fargo Tower i Colorado Springs, Colorado
 Duke Energy Center (tidligere Wachovia Corporate Center) i Charlotte – Wells Fargo ejer og benytter plads i bygningen

Noter

Referencer 
 
 
 
 
 
 .
 In July 2007, Wells Fargo Insurance Services Inc. was ranked fifth in Business Insurances world's largest brokers list.
 
 

Banker fra USA
Virksomheder i San Francisco
Multinationale virksomheder
Etableret i 1852